《奉和周赵王咏石诗》
隋代·崔仲方

玉绳随月落，金碑映日鲜。入江疑濯锦，出峡似开莲。

文马河西瑞，兵符济北篇。会逐灵槎上，还归天汉边。

作者简介：隋博陵安平人，字不齐崔猷子。少有韬略。北周时，武帝有灭北齐之志，乃献二十策。入隋，与高颍议正朔服色，并劝除六官，依汉魏旧制。出为虢州刺史，上书论取陈之策。帝悦，进位开府。及伐陈，为行军总管。文帝仁寿初为代州总管。炀帝时，年老，出为上郡太守。迁信都太守，上表乞休致。卒于家。